3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ผลิตภัณฑ์เพื่อจำหน่ายของบริษัทฯ และบริษัทย่อย แบ่งเป็น 2 กลุ่มหลัก คือ ผลิตภัณฑ์ปิโตรเคมี
และผลิตภัณฑ์น้ำมัน โดยมีรายละเอียดดังนี้

  (1) ผลิตภัณฑ์ปิโตรเคมี

(1.1) โอเลฟินส์

บริษัทฯ มีกำลังการผลิตโอเลฟินส์ 728,000 ตันต่อปี โอเลฟินส์ประกอบด้วย เอทธีลีน
โพรพิลีน และบิวทาไดอีน ใช้เป็นวัตถุดิบสำหรับผลิตเม็ดพลาสติกชนิดต่างๆ เอทธีลีนที่บริษัทฯ
ผลิตได้ใช้เป็นวัตถุดิบสำหรับโรงงานของบริษัทฯ ประมาณร้อยละ 60
และจำหน่ายให้บุคคลภายนอกร้อยละ 40 ในจำนวนนี้เป็นการจำหน่ายให้กับบมจ.ทีพีไอโพลีน
ประมาณร้อยละ 30 เพื่อนำไปเป็นวัตถุดิบของโรงงานเม็ดพลาสติก LDPE
และส่งออกต่างประเทศประมาณร้อยละ 10 สำหรับโพรพิลีนที่บริษัทฯ
ผลิตได้ใช้เป็นวัตถุดิบสำหรับโรงงานในเครือไออาร์พีซีทั้งหมด

(1.2) อะโรเมติกส์

บริษัทฯ เริ่มผลิตอะโรเมติกส์ได้ในปี 2540 อะโรเมติกส์หรือ BTX ประกอบด้วย เบนซิน
(Benzene), โทลูอีน (Toluene), ไซลีน (Xylene) ปัจจุบันบริษัทฯ มีกำลังการผลิต 367,000
ตันต่อปี
อะโรเมติกส์ที่บริษัทฯ ผลิตได้ใช้เป็นวัตถุดิบสำหรับโรงงานในเครือไออาร์พีซีประมาณร้อยละ 60
และจำหน่ายให้บุคคลภายนอกร้อยละ 40

(1.3) เม็ดพลาสติก

เม็ดพลาสติกเป็นผลิตภัณฑ์เพื่อจำหน่ายที่สำคัญของบริษัทฯ ผลิตภัณฑ์เม็ดพลาสติกของบริษัทฯ
และบริษัทย่อย มีสัดส่วนประมาณร้อยละ 9 ของปริมาณการผลิตทั้งหมดของบริษัทฯ
ประกอบด้วยเม็ดพลาสติกชนิด HDPE PP ABS/SAN PS และ EPS โดยกลุ่มเม็ดพลาสติกชนิด HDPE
และ PP เรียกว่า โพลีโอเลฟินส์ (Polyolefins) และกลุ่มเม็ดพลาสติกชนิด ABS/SAN PS EPS
เรียกว่า สไตเรนิค (Styrenics) เม็ดพลาสติกที่ผลิตได้จะมีคุณสมบัติที่แตกต่างกัน
ตามลักษณะของการนำไปใช้งาน รายละเอียดดังนี้

  (1.3.1) เม็ดพลาสติกโพลีเอทธิลีนชนิดความหนาแน่นสูง (High Density Polyethylene -
  HDPE)

  เม็ดพลาสติกชนิด HDPE ของบริษัทฯ ภายใต้ชื่อทางการค้า "POLENE”
  เป็นเม็ดพลาสติกโพลีเอทธิลีนชนิดความหนาแน่นสูงที่มีคุณสมบัติเหนียว ทนแรงกระแทกได้สูง แข็ง
  มีสีขาวขุ่น ทนต่อสารเคมี และรักษารูปทรงได้ดี เม็ดพลาสติก HDPE
  เหมาะสำหรับการนำไปขึ้นรูปในงานต่างๆ ดังต่อไปนี้

-   งานแผ่นฟิล์ม (Film) ได้รับความนิยมใช้ในงานฟิล์มมากที่สุด เนื่องด้วย HDPE
    มีลักษณะเหนียว ทนแรงกระแทกสูง สามารถทำให้เป็นแผ่นบางได้ง่าย
    จึงนิยมใช้ผลิตเป็นถุงบรรจุสินค้าที่ต้องการความแข็งและการทรงตัว เช่น
    ถุงใส่ของแบบมีหูหิ้วที่ใช้ตามห้างสรรพสินค้า หรือผสมกับ LDPE/LLDPE
    เพื่อผลิตเป็นถุงชนิดใช้งานหนัก เช่น ถุงใช้งานอุตสาหกรรม เป็นต้น

-   งานเป่าเข้าแบบ (Blow Molding) ได้รับความนิยมใช้ในงานเป่าเข้าแบบ
    เป็นอันดับรองลงมาจากงานฟิล์ม เนื่องด้วย HDPE มีลักษณะทนแรงกระแทก แข็งทรงรูปดี
    เป่าเข้าแบบได้ง่าย นอกจากนี้ยังมีความคงทนต่อการกัดกร่อนของสารเคมี
    จึงเหมาะสำหรับการนำไปผลิตเป็นขวดบรรจุน้ำดื่ม น้ำผลไม้ นม ขวดบรรจุน้ำมันเครื่อง
    ขวดเครื่องสำอางและแชมพู ถังน้ำ ถังน้ำมันเชื้อเพลิง และสารเคมี เป็นต้น

-   งานฉีดเข้าแบบ (Injection Molding) เหมาะสำหรับการขึ้นรูปแบบฉีดที่มีลักษณะเนื้อแข็ง
    ทนต่อแรงบิดและแรงกระแทกสูง น้ำหนักเบา
    จึงเหมาะสำหรับการนำไปใช้ในการผลิตผลิตภัณฑ์เครื่องใช้ในบ้าน ภาชนะขนาดเล็ก
    ผลิตภัณฑ์ในงานอุตสาหกรรมที่ต้องรับน้ำหนักและทนแรงกระแทกบ่อย เช่น แท่นรองสินค้า
    (Pallet) ภาชนะบรรจุ หรือ ลังบรรจุผลไม้ และเครื่องดื่ม เป็นต้น

-   งาน Yarn/Monofilament Extrusion ในรูปของเส้นเทป และเส้นใย มีลักษณะเหนียว
    ทนแรงดึง และแรงยืดตัวได้ดี มีความมันเงาดี ดังนั้นจึงเหมาะสำหรับทำเชือก แห และอวน
    ผ้าใบสาน ถุงสาน เป็นต้น

-   งานผลิตท่อ (Pipe Extrusion) HDPE ในรูปของท่อ
    มีลักษณะที่เหมาะสมต่องานผลิตท่อน้ำประปา ท่อร้อยสายไฟฟ้า ซึ่งมีคุณสมบัติเชิงกลที่ทนแรงดึง
    ทนแรงกระแทก มีความยืดหยุ่นสูง และทนต่อสภาพแวดล้อม

  (1.3.2) เม็ดพลาสติกชนิดโพลีโพรพิลีน (Polypropylene - PP)

เม็ดพลาสติกชนิด PP ของบริษัทฯ ภายใต้ชื่อทางการค้า "POLENE”
เป็นเม็ดพลาสติกที่มีคุณสมบัติที่ใกล้เคียงกับเม็ดพลาสติกชนิด HDPE และ LDPE
จึงสามารถใช้ทดแทนกันได้ในระดับหนึ่ง แต่ PP สามารถทนความร้อนได้สูงกว่า HDPE เหนียว
แข็งแกร่ง ทนต่อแรงอัดและแรงกระแทก ไม่สึกกร่อนง่าย ทนต่อสารเคมี เป็นฉนวนไฟฟ้าที่ดี
ปัจจุบันมีการนำเม็ดพลาสติกชนิด PP ไปใช้ในการผลิตในรูปแบบต่างๆ ดังนี้

-   งานแผ่นฟิล์ม (Film) ใช้ในการผลิตแผ่นพลาสติกที่ต้องการความใส
    เพื่อใช้เป็นถุงพลาสติกประเภทถุงร้อน ฟิล์มห่อของทั่วไปหรือบรรจุอาหาร ฯลฯ

-   ในรูปของเส้นใย/เส้นเทป (Filament/Yarn) ใช้ในงานทอกระสอบสาน ถุงหอม
    ถุงกระเทียม ผ้าใบสาน ส่วนเส้นใยกลม (Filament) มี 2 ลักษณะ คือ Mono-Filament
    (เส้นใยเดี่ยว) ใช้ในงานทำเชือก ที่ต้องการรับแรงมากๆ เช่น เชือกใยยักษ์
    หรืออีกลักษณะหนึ่งคือ Muti-Filament (เส้นใยกลุ่ม) ใช้ในงานสายเข็มขัด
    และสายกระเป๋า

-   งานฉีดเข้าแบบ (Injection Molding) เหมาะสำหรับการผลิตเครื่องใช้ในบ้าน
    เครื่องครัว ชิ้นส่วนรถยนต์ ชิ้นส่วนเครื่องใช้ไฟฟ้า เปลือกแบตเตอรี่ ถังบรรจุสี
    และเฟอร์นิเจอร์กลางแจ้ง เป็นต้น

-   งานเป่าเข้าแบบ (Blow Molding) มีคุณสมบัติในการผลิตบรรจุภัณฑ์ใส
    ที่ให้ผิวแข็งทนต่อกรดและด่าง มีความสะอาดปลอดภัยสูงเหมาะแก่การใช้เป็นขวดบรรจุอาหาร
    หรือขวดบรรจุเครื่องสำอาง เป็นต้น

-   งานรีดเป็นแผ่น (Sheet Extrusion) ได้รับความนิยมมากขึ้น เนื่องจาก PP
    ให้การทรงรูปชิ้นงานที่ดี สามารถ recycle ได้ และราคาไม่สูงมากนัก ซึ่งงานที่ใช้ PP
    sheet มีตั้งแต่งานแฟ้มเอกสารต่างๆ งาน vacuum forming ได้แก่ งาน packaging
    ต่างๆ เช่น ถ้วยน้ำหรือถาดใส่ของต่างๆ

  (1.3.3) เม็ดพลาสติกชนิด Acrylonitrile-Butadiene-Styrene (ABS)

  ABS ของบริษัทฯ ภายใต้ชื่อทางการค้า “PORENE”
  เป็นเม็ดพลาสติกที่มีคุณสมบัติเด่นในการทนแรงกระแทกได้ดี (High Impact Strength)
  มีความมันเงาที่ผิว (High Gloss) ทนความร้อน (High Heat) แข็งแกร่ง (High
  Stiffness and High Rigidity) และทนต่อสารเคมีได้ดี (High Chemical
  Resistance) นิยมนำไปใช้ในด้าน

-   งานฉีดเข้าแบบ (Injection Molding)

  จะเป็นการนำเม็ดพลาสติกไปฉีดเข้าแบบเพื่อให้ได้ชิ้นงานตามต้องการ
  เหมาะสำหรับการนำไปใช้งานต่างๆ ได้แก่

-   เครื่องใช้ไฟฟ้า ได้แก่ ชิ้นงานส่วนประกอบหม้อหุงข้าว เตารีด โทรศัพท์ พัดลม
    แป้นพิมพ์คอมพิวเตอร์ และโทรทัศน์ เนื่องจาก ABS มีคุณสมบัติเด่นคือทนต่อความร้อนสูง
    มีความมันเงา สามารถชุบโลหะได้ดี มีอัตราการไหลสูง และมีการหน่วงเหนี่ยวการติดไฟที่ดี

-   ชิ้นส่วนยานยนต์ ได้แก่ กระจกมองข้าง Console Box แผงหน้าปัดรถยนต์
    และชิ้นส่วนรถจักรยานยนต์ ได้แก่ แผงหน้าปัด หน้ากาก บังโคลน หมวกกันน็อก เนื่องจาก
    ABS มีคุณสมบัติด้านความแข็งแรงทนทาน ทนความร้อน ทนต่อแรงกระแทกสูง
    มีการเกาะติดของสีที่ดี ทนต่อตัวทำละลายจำพวกทินเนอร์ และให้ความมันเงา

-   เครื่องใช้ในครัวเรือน ได้แก่ ชิ้นส่วนเครื่องเรือน สุขภัณฑ์ เนื่องจาก ABS
    มีคุณสมบัติมีความมันเงาสูง ทนแรงกระแทก สามารถชุบโลหะได้ดี และทนต่อสารเคมีได้ดี

-   ของเด็กเล่น เนื่องจากเม็ดพลาสติกชนิด ABS มีคุณสมบัติทนต่อการแตกหัก
    หากแตกหักก็จะไม่เกิดเหลี่ยมคม (Sharp Point) ที่เป็นอันตรายต่อเด็ก
    รวมถึงมีความมันเงาสูง และให้สีที่สดใส

-   งานรีด (Extrusion) จะเป็นการนำเม็ดพลาสติกไปรีดเป็นแผ่นพลาสติก
    แล้วจึงนำไปขึ้นรูปด้วยวิธี Vacuum อีกครั้งหนึ่ง เช่น ผนังตู้เย็น เป็นต้น

  (1.3.4) เม็ดพลาสติกชนิด Acrylonitrile Styrene (SAN)

  SAN หรือ AS ของบริษัทฯ ภายใต้ชื่อทางการค้า “PORENE”
  เป็นเม็ดพลาสติกที่ให้คุณสมบัติความใส ความแข็ง ความแกร่ง ความเหนียว การทนความร้อน
  และทนสารเคมีได้ดีกว่า PS จึงนิยมนำไปใช้ในงานฉีด (Injection Molding) ได้แก่

-   ชิ้นส่วนยานยนต์ เช่น เลนส์ไฟหน้า ไฟท้าย ไฟเลี้ยว แต่มีการใช้ไม่มากนัก
    เนื่องจากคุณสมบัติด้านความใส การทนแรงกระแทก
    รวมทั้งการทนต่อแสงแดดที่จะทำให้กรอบแตก ยังไม่ดีเท่า PMMA แต่มีราคาถูกกว่า
    จึงถูกใช้แทนในตลาดที่เน้นราคาถูกเป็นส่วนใหญ่

-   เครื่องใช้ภายในบ้าน เช่น สุขภัณฑ์ ไฟแช็ค ภาชนะใส่ของ ซึ่งได้รับความนิยมใช้มาก
    เนื่องจากมีคุณสมบัติเฉพาะตัวที่ดี

-   เครื่องใช้ไฟฟ้า ได้แก่ ใบพัดพัดลม หน้ากากแอร์ เครื่องปั่นน้ำผลไม้
    เนื่องจากมีคุณสมบัติให้ความมันเงา ความคงรูปสูง การทนความร้อน และสารเคมีได้ดี
    โดยเฉพาะอย่างยิ่งการทนต่อแรงเฉือนได้ดี

  (1.3.5) เม็ดพลาสติกชนิด Polystyrene (PS)

  PS ของบริษัทฯ ภายใต้ชื่อทางการค้า “PORENE” สามารถแบ่งตามคุณสมบัติได้เป็น 2 ประเภท
  คือ

  - GPPS (General Purpose Polystyrene)

  เป็นเม็ดพลาสติก PS ที่ให้ความใสมาก มีความแข็งและความสามารถในการขึ้นรูปเป็นชิ้นงานง่าย
  โดยไม่ต้องอบเม็ดก่อน แต่มีข้อเสียคือทนแรงกระแทกได้น้อย (Low Impact Strength)
  จึงนิยมใช้กับชิ้นงานที่เน้นความใสมากๆ และต้องการความทรงรูปสูง ตัวอย่างเช่น ตลับเทป
  ตลับซีดี เครื่องใช้ไฟฟ้า เครื่องใช้ในครัวเรือน เป็นต้น

-   HIPS (High Impact Polystyrene)

  เป็นเม็ดพลาสติก PS ที่สามารถทนแรงกระแทกได้มากกว่า GPPS เนื่องจากมีการพัฒนาโดยใส่
  BUTADIENE ลงไป แต่จะสูญเสียคุณสมบัติด้านความใส อย่างไรก็ตามจากที่ราคาเม็ดพลาสติก
  HIPS ต่ำกว่าราคาเม็ดพลาสติก ABS ค่อนข้างมาก จึงถูกใช้ทดแทนเม็ดพลาสติก ABS
  ในงานที่ต้องการลดต้นทุน แต่จะให้ความเงา และการทรงรูปที่ด้อยกว่า เม็ดพลาสติกทั้ง 2
  ประเภทเหมาะสำหรับการนำไปใช้ในการผลิตขึ้นรูปต่างๆ ดังนี้

-   งาน INJECTION MOLDING

PS สามารถใช้กับชิ้นงานที่ต้องการการทรงรูป ความมันเงาที่ดี และสามารถผลิตเป็นชิ้นงานได้ง่าย จึงเหมาะสำหรับการนำไปผลิตตลับเทป ตลับวีดีโอ ตลับซีดี กรอบทีวี และวิทยุ เครื่องใช้ในครัวเรือน เป็นต้น

-   งาน SHEET & FILM EXTRUSION

PS สามารถนำไปขึ้นรูปโดยวิธีการดึงขึ้นรูป ซึ่งจะใช้กับการดึงเป็นแผ่น Sheet หรือดึงเป็นแผ่นฟิล์ม เช่น ถ้วยไอศครีมที่เกิดจากการนำ Sheet ไป Vacuum และฟิล์มที่ใช้ในการห่อดอกไม้ เป็นต้น

(1.3.6) เม็ดพลาสติกชนิด Expandable Polystyrene (EPS)

  EPS ของบริษัทฯ ภายใต้ชื่อทางการค้า “PENTFOAM” มีลักษณะเป็นเม็ดกลมๆ สีขาว
  ซึ่งใช้สไตรินมอนอเมอร์เป็นวัตถุดิบหลัก และใช้แก๊สเพนเทน (Pentane) เป็นสารทำให้พองตัว
  (Blowing Agent)ซึ่งทางบริษัทฯได้เลือกใช้ในกระบวนการผลิต โดยจะไม่มีการใช้สาร CFC
  ซึ่งทำลายชั้นบรรยากาศโอโซน เม็ดพลาสติก EPS สามารถนำไปใช้งานดังนี้

-   งาน Packaging ได้แก่ โฟมใช้กันกระแทกในงานบรรจุภัณฑ์ของ เครื่องใช้ไฟฟ้าต่างๆ
    เป็นต้น

-   งาน Block ได้แก่ ฉนวนกันความร้อนในห้องเย็นสำหรับงานประมง งานก่อสร้าง
    และงานประดิษฐ์ตกแต่ง เป็นต้น

(1.4) โพลีออล

ผลิตภัณฑ์โพลีออล ได้แก่ โพลีอีเอสเทอร์ (Polyester) และโพลีอีเทอร์โพลีออล (Polyether
Polyol) เป็นวัตถุดิบสำหรับผลิตโพลียูรีเทน ซึ่งนำไปผลิตเป็นผลิตภัณฑ์ชนิดต่างๆ เช่น
โฟมที่ใช้ในการทำเฟอร์นิเจอร์
ฟูกโฟมที่ใช้เป็นฉนวนกันการถ่ายเทความร้อนในอุตสาหกรรมก่อสร้างอาคาร
และอุปกรณ์ทำความเย็นต่างๆ และโฟมสังเคราะห์ซึ่งใช้ทำพื้นรองเท้า

ผลิตภัณฑ์โพลีออลดำเนินการผลิตและจำหน่ายโดย บริษัท ไออาร์พีซี โพลีออล จำกัด ซึ่งเป็นบริษัทฯ
ย่อยในสัดส่วนร้อยละ 99.99 มีกำลังการผลิต 25,000 ตันต่อปี ยอดจำหน่ายของผลิตภัณฑ์
โพลีออลคิดเป็นสัดส่วนร้อยละ 1 ของยอดขายรวมของไออาร์พีซีและบริษัทย่อย
โดยมีโรงงานตั้งอยู่ในเขตประกอบการอุตสาหกรรมเดียวกับไออาร์พีซีที่ จ.ระยอง
โดยใช้วัตถุดิบและกระบวนการผลิตที่แตกต่างจากไออาร์พีซี คือใช้ Propylene Oxide
ซึ่งนำเข้าจากต่างประเทศเป็นวัตถุดิบ

(2) ผลิตภัณฑ์น้ำมัน

  ผลิตภัณฑ์น้ำมันของบริษัทฯ และบริษัทย่อย แบ่งออกได้เป็น 2 ประเภทใหญ่ๆ ดังนี้

1.  ผลิตภัณฑ์น้ำมันเชื้อเพลิง ได้แก่

-   น้ำมันเบนซิน (Gasolines) คือน้ำมันเชื้อเพลิงสำหรับเครื่องยนต์เบนซิน แบ่งโดย
    ค่าอ๊อกเทน ซึ่งเป็นตัวเลขที่แสดงคุณสมบัติต้านทานการน๊อคของเครื่องยนต์
    ตามข้อกำหนดของรัฐ น้ำมันเบนซินของบริษัทฯ แบ่งออกเป็น น้ำมันเบนซินไร้สารตะกั่ว ULG
    95 และ ULG 91 น้ำมันเบนซินและแก็สโซฮอล์มีสัดส่วนประมาณร้อยละ 5
    ของปริมาณการผลิตทั้งหมด

-   น้ำมันดีเซล (Diesel) ใช้เป็นเชื้อเพลิงสำหรับเครื่องยนต์ดีเซลหมุนเร็วที่ใช้ในอุตสาหกรรม
    และยานพาหนะ เช่น รถยนต์ รถบรรทุก เรือประมง เรือโดยสาร รถแทรกเตอร์ ฯลฯ
    น้ำมันดีเซลมีสัดส่วนประมาณร้อยละ 35 ของปริมาณการผลิตทั้งหมด

-   น้ำมันก๊าด (Kerosene) ใช้ในการจุดตะเกียงให้ความสว่างตามชนบทที่อยู่ห่างไกล
    และไม่มีไฟฟ้า
    นอกจากนี้ยังนิยมใช้ในงานอุตสาหกรรมบางชนิดที่ต้องการการเผาไหม้ของเชื้อเพลิงที่สะอาด
    เช่น อุตสาหกรรมกระเบื้องเคลือบเซรามิค เป็นต้น น้ำมันก๊าดมีสัดส่วนประมาณร้อยละ 0.1
    ของปริมาณการผลิตทั้งหมด

-   น้ำมันเตา (Fuel Oil)
    เป็นผลิตภัณฑ์น้ำมันที่ได้จากส่วนที่มีจุดเดือดสูงของน้ำมันดิบใช้ประโยชน์มากในงานอุตสาหกรรม
    การคมนาคมขนส่ง และใช้ในการผลิตกระแสไฟฟ้า น้ำมันเตามีสัดส่วนประมาณร้อยละ 5
    ของปริมาณการผลิตทั้งหมด

-   ก๊าซหุงต้ม (Liquified Petroleum Gas - LPG) คือ สารประกอบไฮโดรคาร์บอน
    พวกก๊าซโปรเพน และก๊าซบิวเทน ส่วนมากนำไปใช้ในงานหุงต้มในครัวเรือน
    อีกทั้งยังสามารถนำไปใช้ในงานอุตสาหกรรมต่างๆ
    นอกจากนี้ยังใช้เป็นเชื้อเพลิงสำหรับเครื่องยนต์เบนซินได้ LPG มีสัดส่วนประมาณร้อยละ 3
    ของปริมาณการผลิตทั้งหมด

-   แก็สโซฮอล์ คือ น้ำมันหรือเชื้อเพลิงที่สามารถใช้ทดแทนน้ำมันเบนซิน
    โดยมีส่วนผสมของน้ำมันเบนซินกับเอทานอล หรือ
    เอทิลแอลกอฮอล์ที่มีความบริสุทธิ์สูงที่ได้จากจากการหมักและกลั่นผลิตผลทางการเกษตร อาทิ
    อ้อย มันสำปะหลัง

    1.  ผลิตภัณฑ์น้ำมันอื่นๆ

  - แนฟทา (Naphtha) คือ ผลิตภัณฑ์น้ำมันส่วนเบาที่ได้จากการกระบวนการกลั่นน้ำมันดิบ
  ใช้เป็นวัตถุดิบหลักสำหรับโรงงานปิโตรเคมี แนฟทามีสัดส่วนประมาณร้อยละ 7
  ของปริมาณการผลิตทั้งหมด

-   น้ำมันหล่อลื่นพื้นฐาน (Lube Base Oil) คือ
    ผลิตภัณฑ์น้ำมันที่ได้จากผลิตภัณฑ์ส่วนหนักจากหอกลั่น ปัจจุบันบริษัทฯ
    มีผลิตภัณฑ์น้ำมันหล่อลื่นหลายชนิด ซึ่งจัดจำหน่ายทั้งในนามบริษัทฯ และจำหน่ายเพื่อนำไปผลิตต่อ

-   ยางมะตอย (Asphalt) เป็นสารประกอบไฮโดรคาร์บอนหลายชนิด และสารอินทรีย์อื่นๆ
    ซึ่งรวมเรียกว่า บิทูเมน มีลักษณะเป็นของเหลวข้นและหนืด
    ยางมะตอยเป็นผลิตภัณฑ์ส่วนที่หนักที่สุดที่ได้จากกระบวนการกลั่นน้ำมันดิบ ใช้สำหรับทำถนน
    ลานจอดรถ วัสดุกันซึม

-   ผลิตภัณฑ์น้ำมันอื่นๆ ได้แก่ โซลเวนท์ (Solvent) แว็กซ์ (Wax)

สำหรับน้ำมันหล่อลื่นพื้นฐาน ยางมะตอย ผลิตภัณฑ์น้ำมันอื่นๆ
รวมถึงลองเลสซิดิวซึ่งเป็นวัตถุดิบสำหรับโรงงาน Lube Base Oil มีสัดส่วนประมาณร้อยละ 21
ของปริมาณการผลิตทั้งหมด

  3.2 การตลาด และภาวะการแข่งขัน

1.  การตลาดและ ภาวะการแข่งขันของผลิตภัณฑ์เม็ดพลาสติก

  กลยุทธ์การแข่งขัน

  - ราคา

เนื่องจากผลิตภัณฑ์เม็ดพลาสติกเป็นสินค้าที่มีความเคลื่อนไหวของราคาค่อนข้างสูงตามปัจจัยภายนอกหลายประการ
โดยเฉพาะปัจจัยด้านต้นทุนวัตถุดิบตั้งแต่ น้ำมันดิบ นาฟทา และโมโนเมอร์ และปัจจัยด้านอุปสงค์
และอุปทาน ทั้งตลาดในประเทศและตลาดโลก ดังนั้น
บริษัทจึงมีนโยบายกำหนดราคาโดยพิจารณาตามปัจจัยดังกล่าว โดยใช้ราคาอ้างอิงจาก ICIS CFR
SE ASIA เป็นพื้นฐาน ประกอบกับปัจจัยภายใน เช่น สินค้าคงคลัง และต้นทุนการผลิต
เพื่อให้สามารถแข่งขันได้ทั้งในประเทศและต่างประเทศ โดยเน้นการเป็นผู้ผลิตที่มีต้นทุนต่ำ
จากการที่บริษัทฯ ดำเนินธุรกิจทางด้านผลิตปิโตรเคมีแบบครบวงจร รวมถึงมีระบบสนับสนุนการผลิต
เช่น คลังเก็บวัตถุดิบ ท่าเรือน้ำลึก อย่างเพียบพร้อม ทำให้บริษัทฯ มีความได้เปรียบในด้านต้นทุน
จึงสามารถแข่งขันได้ในภาวะที่ราคาผลิตภัณฑ์ในตลาดตกต่ำ

  - คุณภาพสินค้า

จากการที่บริษัทฯเป็นผู้บุกเบิกอุตสาหกรรมปิโตรเคมีรายแรกของประเทศ
มีประสบการณ์ในการพัฒนาและวิจัยความต้องการสินค้าร่วมกับลูกค้าอย่างใกล้ชิดและต่อเนื่องเป็นระยะเวลายาวนาน
และผลิตภัณฑ์เม็ดพลาสติกทุกประเภทของบริษัทฯ ได้รับการรับรองมาตรฐาน ISO9001 version
2000 จึงส่งผลให้บริษัทฯ
มีศักยภาพอย่างสูงในการสร้างความมั่นใจให้แก่ลูกค้าในด้านคุณภาพสินค้าที่ได้มาตรฐานสากล
รวมถึงการจัดหาและการพัฒนาผลิตภัณฑ์เม็ดพลาสติกใหม่ๆ
ที่สามารถตอบสนองความต้องการของลูกค้าทั้งในประเทศและต่างประเทศได้อย่างมีประสิทธิภาพ
ทั้งนี้บริษัทฯสามารถผลิตเม็ดพลาสติกทั้งที่เป็นเกรด Natural, Color Compounds และ
Composites (เม็ดพลาสติกผสมสีและเติมสารเสริมแรงต่างๆ)
ด้วยจุดเด่นของเม็ดพลาสติกดังกล่าว จึงทำให้บริษัทฯ
สามารถตอบสนองความต้องการใช้งานเฉพาะด้านของลูกค้า เช่น งานผลิตชิ้นส่วนเครื่องใช้ไฟฟ้า
และชิ้นส่วนยานยนต์ เป็นต้น โดยโรงงาน Compounding และ Composites
ดังกล่าวตั้งอยู่ภายในบริเวณเดียวกันกับโรงงานผลิตเม็ดพลาสติกอื่นๆ
และอยู่ภายใต้การจัดการของกลุ่มไออาร์พีซี
จึงทำให้มีความสะดวกและมีความคล่องตัวในการตอบรับคำสั่งซื้อแบบเฉพาะเจาะจง (Tailor
Made) ของลูกค้า อีกทั้งบริษัทฯ ยังมีแผนกบริการด้านเทคนิค
ซึ่งจะบริการให้คำแนะนำในการเลือกใช้เม็ดพลาสติกที่เหมาะสมก่อนการขาย
และบริการให้คำปรึกษารวมถึงเข้าแก้ไขปัญหาที่โรงงานร่วมกับลูกค้าเมื่อลูกค้าพบปัญหาหลังการขาย

นอกจากนี้บริษัทฯยังคำนึงถึงการดูแลรักษาสิ่งแวดล้อม อาชีวอนามัยและความปลอดภัย โดยบริษัทฯ
มีนโยบายการรักษาสิ่งแวดล้อมและความปลอดภัยของพนักงานและชุมชน อย่างเป็นรูปธรรมในทุกๆ
ผลิตภัณฑ์ และบริษัทฯ ยังได้รับการรับรอง ISO14001 ในเม็ดพลาสติกทุกชนิดและมอก. 18001
ในผลิตภัณฑ์ HDPE ABS /SAN

  - ความหลากหลายของผลิตภัณฑ์

ปัจจุบันกลุ่มบริษัทไออาร์พีซีมีกำลังการผลิตเม็ดพลาสติกกว่า 8 แสนตันต่อปี
ประกอบด้วยเม็ดพลาสติกหลากหลายประเภท ได้แก่ HDPE, PP, EPS, PS, ABS และ SAN
ดังนั้นจากการที่บริษัทฯ มีเม็ดพลาสติกหลากหลายประเภทในการเสนอขายให้กับลูกค้า
เป็นการลดความเสี่ยงจากการทดแทนการใช้
เนื่องจากเม็ดพลาสติกแต่ละประเภทสามารถทดแทนกันได้ในบางตลาด อาทิ HDPE สามารถทดแทน
PP ได้ในงานฉีดเครื่องใช้ภายในครัวเรือน งานถุงสาน ผ้าใบสาน
ซึ่งการเลือกใช้เม็ดพลาสติกขึ้นกับปัจจัยหลายประการ อาทิ คุณสมบัติของเม็ดพลาสติกแต่ละประเภท
ราคา และอุปทานในตลาด อีกทั้งเป็นการเพิ่มโอกาสทางธุรกิจ
โดยบริษัทฯและตัวแทนจำหน่ายทั้งในประเทศและต่างประเทศสามารถเสนอขายเม็ดพลาสติกได้หลากหลาย
และสามารถลดต้นทุนการขายเฉลี่ยต่อหน่วยในการทำตลาดได้อีกด้วย

ลักษณะของลูกค้า

เนื่องจากลูกค้าของบริษัทฯ ซึ่งเป็นผู้ผลิตสินค้าพลาสติกมีจำนวนมาก
และมีความหลากหลายในประเภทการใช้งาน การสร้างความสัมพันธ์กับคู่ค้าทางธุรกิจ คือ
ตัวแทนจำหน่าย (Agent) จะช่วยสนับสนุนการดูแล
และการบริการลูกค้าของบริษัทฯให้มีประสิทธิภาพยิ่งขึ้น
โดยเฉพาะในเรื่องการจัดส่งสินค้าตามความต้องการของลูกค้า
รวมถึงการให้เครดิตหรือสินเชื่อทางการค้ากับลูกค้า

ทั้งนี้ตลอดระยะเวลาที่ผ่านมา บริษัทฯไม่มีการขายสินค้าให้ลูกค้ารายใดรายหนึ่งเกินร้อยละ 30
ของยอดขาย และไม่มีข้อผูกพันว่าจะขายให้ลูกค้ารายใดรายหนึ่งเกินกว่าร้อยละ 30
ของยอดขายในอนาคต ดังนั้นบริษัทฯจึงไม่มีความเสี่ยงในการพึ่งพาลูกค้ารายใดรายหนึ่ง

การจำหน่าย และช่องทางการจัดจำหน่าย

  (1) การขายในประเทศ

ในปี 2549 เศรษฐกิจโดยภาพรวมของประเทศมีการเติบโตขึ้น การคาดการณ์การเติบโต GDP
ของธนาคารแห่งประเทศไทยอยู่ที่ร้อยละ 4.7 สำหรับภาคอุตสาหกรรม จากดัชนีผลผลิตอุตสาหกรรม
(Manufacturing Production Index : MPI) (ดัชนีมูลค่าเพิ่ม)
ที่จัดทำโดยสำนักงานเศรษฐกิจอุตสาหกรรม (สศอ.) ซึ่งครอบคลุมอุตสาหกรรม 53 กลุ่ม
พบว่าในช่วงเดือนมกราคม–ตุลาคม 2548 ดัชนีผลผลิตอุตสาหกรรมเพิ่มขึ้นจากช่วงเดียวกันของปี
2548 ประมาณร้อยละ 6.4 ซึ่งดัชนีเฉลี่ยทั้ง 10 เดือนในปี 2549 มีค่า 165.75 และในปี 2548
มีค่า 155.84 โดยมีอุตสาหกรรมการผลิตเครื่องจักรสำนักงาน เครื่องทำบัญชีและเครื่องคำนวณ
(Hard Disk Drive) อุตสาหกรรมการผลิตยานยนต์
อุตสาหกรรมการผลิตหลอดอิเล็คทรอนิกส์และส่วนประกอบอิเลคทรอนิกส์
เป็นอุตสาหกรรมหลักที่ส่งผลให้ดัชนีผลผลิตอุตสาหกรรมในช่วงดังกล่าวมีค่าเพิ่มขึ้น
สำหรับดัชนีการส่งสินค้า (Shipment Index) ซึ่งจัดทำโดยสำนักงานเศรษฐกิจอุตสาหกรรม
โดยครอบคลุมอุตสาหกรรม 53 กลุ่มพบว่า ในช่วงเดือนมกราคม-ตุลาคม 2549
ดัชนีการส่งสินค้าเพิ่มขึ้นจากช่วงเดียวกันของปี 2548 ประมาณร้อยละ 5.6 ซึ่งดัชนีเฉลี่ยทั้ง 10
เดือนในปี 2549 มีค่า 160.91 และในปี 2548 มีค่า 152.43
ดังนั้นจากการที่เม็ดพลาสติกเป็นวัตถุดิบพื้นฐานที่สำคัญของการผลิตโดยรวมของประเทศ บริษัทฯ
จึงมีนโยบายเน้นการขายในประเทศ โดยที่ต้องไม่กระทบกับผลการดำเนินงานของบริษัทฯ

ในปี 2549 บริษัทฯ มียอดขายเม็ดพลาสติกในประเทศร้อยละ 56 ทั้งนี้ ร้อยละ 90
ของยอดขายในประเทศเป็นการขายผ่านตัวแทนจำหน่าย 18 บริษัท โดยไม่มีสัญญา
อย่างไรก็ตามตัวแทนจำหน่ายส่วนใหญ่มีความสัมพันธ์ทางธุรกิจมาเป็นเวลานานกว่า 20 ปี
จากการที่บริษัทฯ เป็นผู้ผลิตผลิตภัณฑ์ปิโตรเคมีครบวงจร มีผลิตภัณฑ์ที่หลากหลาย
จึงส่งผลให้ตัวแทนจำหน่ายสามารถประหยัดค่าใช้จ่ายในด้านค่าการตลาดและการบริหารจัดการ
ทำให้ความสัมพันธ์ทางธุรกิจระหว่างบริษัทกับตัวแทนจำหน่ายมีความมั่นคงยิ่งขึ้น นอกจากนี้บริษัทฯ
ยังมีการขายตรงให้กับลูกค้าที่มีความน่าเชื่อถือ
โดยพิจารณาถึงความพร้อมและความสามารถในการชำระเงิน ทั้งนี้ในปี 2549 บริษัทฯ
มียอดขายตรงร้อยละ 10 ของยอดขายภายในประเทศ นอกจากนี้ บริษัทฯ
ยังมีทางเลือกเพิ่มเติมในช่องทางการจำหน่ายสินค้า คือ จำหน่ายผ่านในเครือ ปตท. คือ บริษัท
พีทีที โพลีเมอร์ มาร์เก็ตติ้ง จำกัด หากพิจารณาแล้วว่าเป็นไปเพื่อผลประโยชน์สูงสุดของบริษัทฯ

  (2) การขายส่งออก

ในปี 2549 บริษัทฯ มียอดขายต่างประเทศของผลิตภัณฑ์เม็ดพลาสติกในสัดส่วนร้อยละ 44
โดยขายผ่านตัวแทนการค้าในต่างประเทศ ซึ่งมีความสัมพันธ์ใกล้ชิดทางธุรกิจกับบริษัทฯ
เป็นระยะเวลายาวนาน โดยกลยุทธ์ทางการตลาดของบริษัทฯ
จะเน้นจุดแข็งด้านคุณภาพและความหลากหลายของผลิตภัณฑ์ การบริการด้านเทคนิค
และการให้คำปรึกษาด้านพัฒนาผลิตภัณฑ์
โดยตัวแทนเหล่านี้มีเครือข่ายใกล้ชิดกับผู้ใช้ปลายทางอย่างกว้างขวางในตลาดหลักที่มีปริมาณการใช้เม็ดพลาสติกสูง
ได้แก่ ฮ่องกง จีน เอเชียใต้ และเอเชียตะวันออกเฉียงใต้ นอกจากนี้บริษัทฯ
ยังได้ขยายตลาดส่งออกไปยังภูมิภาคอื่น เช่น
แอฟริกา ยุโรป สหรัฐอเมริกา เอเชียตะวันออกกลาง และออสเตรเลีย เป็นต้น
โดยไออาร์พีซีสามารถขายเม็ดพลาสติกไปยังประเทศต่างๆ ได้มากกว่า 100 ประเทศทั่วโลก

สภาพการแข่งขัน

ในปี 2549 อุตสาหกรรมปิโตรเคมีอยู่ในช่วงที่มีความผันผวนมาก ราคาผลิตภัณฑ์ปิโตรเคมี เช่น
เม็ดพลาสติกกลุ่มสไตรีนิค มีการปรับตัวสูงขึ้นอย่างมาก โดยเฉพาะช่วงไตรมาสที่ 3 ของปี 2549
ทั้งนี้ มีสาเหตุจากราคาน้ำมันดิบที่ปรับตัวสูงขึ้น
ซึ่งเป็นผลเกี่ยวเนื่องมาจากปัจจัยทางการเมืองของประเทศผู้ผลิตเป็นสำคัญ อาทิ
การทดลองนิวเคลียร์ของอิหร่าน ภาวะสงครามในเลบานอน
และความไม่สงบทางการเมืองของไนจีเรีย
รวมทั้งหลายประเทศในภูมิภาคมีแผนขยายกำลังการผลิตของตน
โดยมีการลงทุนในเอทิลีนแครกเกอร์ใหม่ๆ เช่น ไทย อินเดีย จีน โอมาน ฟิลิปปินส์ และอิหร่าน
โดยกำหนดเดินเครื่องเชิงพาณิชย์ตั้งแต่ปลายปี 2549 เป็นต้นไป

สำหรับภาวะอุตสาหกรรมปิโตรเคมีในปี 2550 สำนักงานเศรษฐกิจอุตสาหกรรม (สศอ.)
กระทรวงอุตสาหกรรมคาดว่าจะเริ่มชะลอตัวลง เนื่องจากความผันผวนของราคาน้ำมันในตลาดโลก
ซึ่งมีผลโดยตรงต่อราคาวัตถุดิบที่ใช้ผลิตผลิตภัณฑ์เคมี
อีกทั้งภาวะความต้องการผลิตภัณฑ์ปิโตรเคมีในตลาดเริ่มชะลอลง
เนื่องจากแต่ละประเทศได้ลดการพึ่งพาการนำเข้าจากต่างประเทศ
โดยมีการขยายการลงทุนในอุตสาหกรรมปิโตรเคมีของตนและใช้วัตถุดิบภายในประเทศ
ประกอบกับยังมีการร่วมทุนระหว่างประเทศในการผลิตและใช้วัตถุดิบ และมีข้อตกลงในการจัดสรร
สัดส่วนวัตถุดิบที่ผลิตได้มาใช้ในการผลิตผลิตภัณฑ์ปิโตรเคมี ดังนั้น
เพื่อเป็นการเตรียมรับสถานการณ์ดังกล่าว จึงควรให้ความสำคัญกับตลาดในประเทศ
โดยการพัฒนาและให้การส่งเสริม สนับสนุนผู้ผลิตผลิตภัณฑ์ปลายทาง
ซึ่งส่วนใหญ่จะเป็นผู้ผลิตขนาดกลางและขนาดเล็ก
เพื่อเป็นแหล่งรองรับวัตถุดิบปิโตรเคมีที่ผลิตได้ต่อไป

อนึ่ง ค่าเงินบาทที่มีการแข็งค่าเพิ่มขึ้นในช่วงปลายปี 2549 ที่ผ่านมานั้น
นับเป็นปัจจัยหนึ่งที่ทำให้ผู้ประกอบการไทยสูญเสียความได้เปรียบด้านการแข่งขัน
เมื่อเปรียบเทียบกับคู่แข่งในภูมิภาคเอเซียด้วยกัน

รายชื่อผู้ผลิตเม็ดพลาสติกในประเทศและกำลังการผลิตโดยประมาณ

+---------+-----------------------------------------+----------+------+
| ประเภท  | บริษัท                                    | กำ       | ส    |
|         |                                         | ลังการผลิต | ัดส่วน |
| เม      |                                         | (พันตัน/ปี) |      |
| ็ดพลาสติก |                                         |          |      |
+---------+-----------------------------------------+----------+------+
| HDPE    | บมจ. ไออาร์พีซี                            | 140      | 12%  |
+---------+-----------------------------------------+----------+------+
|         | บริษัท ไทยโพลีเอททีลีน จำกัด                  | 580      | 48%  |
+---------+-----------------------------------------+----------+------+
|         | บมจ. บางกอกโพลีเอททีลีน                    | 250      | 20%  |
+---------+-----------------------------------------+----------+------+
|         | บมจ. ปตท. เคมิคอล                        | 250      | 20%  |
+---------+-----------------------------------------+----------+------+
| PP      | บมจ. ไออาร์พีซี                            | 475      | 38%  |
+---------+-----------------------------------------+----------+------+
|         | บริษัท บาเซล แอดวานซ์ โพลีโอลีฟินส์            | 455      | 36%  |
|         | (ประเทศไทย) จำกัด(เดิมชื่อบริษัท เอ็ชเอ็มซี      |          |      |
|         | โปลีเมอส์ จำกัด)                           |          |      |
+---------+-----------------------------------------+----------+------+
|         | บริษัท ไทยโพลีโพรไพลีน จำกัด                 | 320      | 26%  |
+---------+-----------------------------------------+----------+------+
| PS      | บริษัท ไทย เอบีเอส จำกัด                    | 100      | 23%  |
+---------+-----------------------------------------+----------+------+
|         | บริษัท สยามโพลีสไตรีนจำกัด                   | 150      | 33%  |
+---------+-----------------------------------------+----------+------+
|         | บริษัท เอ็ชเอ็มที โพลีสไตรีนจำกัด               | 90       | 20%  |
+---------+-----------------------------------------+----------+------+
|         | บริษัท อีเทอนอล พลาสติก จำกัด                | 60       | 13%  |
+---------+-----------------------------------------+----------+------+
|         | บริษัท ศรีเทพไทย พลาสเคม จำกัด *            | 50       | 11%  |
+---------+-----------------------------------------+----------+------+
| ABS/SAN | บริษัท ไทย เอบีเอส จำกัด                    | 102      | 48%  |
+---------+-----------------------------------------+----------+------+
|         | บริษัท แลนเซส จำกัด                        | 90       | 42%  |
+---------+-----------------------------------------+----------+------+
|         | บริษัท แกรนแปซิฟิกเคมีกัลป์ (ประเทศไทย) จำกัด   | 20       | 10%  |
+---------+-----------------------------------------+----------+------+
| EPS     | บริษัท ไทย เอบีเอส จำกัด                    | 30       | 49%  |
+---------+-----------------------------------------+----------+------+
|         | บริษัท หมิงตี้ เคมีกัล จำกัด                    | 14       | 23%  |
+---------+-----------------------------------------+----------+------+
|         | บริษัท ศรีเทพไทย พลาสเคม จำกัด **           | 8        | 13%  |
+---------+-----------------------------------------+----------+------+
|         | บริษัท สยามเคมีคัลโพลิเมอร์ จำกัด **           | 5        | 8%   |
+---------+-----------------------------------------+----------+------+
|         | บริษัท ไทยโพลีสไตรีน จำกัด                   | 4        | 7%   |
+---------+-----------------------------------------+----------+------+

ที่มา : PTIT Industry, Publication (เฉพาะไออาร์พีซี ปรับตามข้อมูลจริงของบริษัทฯ)

หมายเหตุ : ** ไม่มีการผลิต ตั้งแต่ปี 2547

การขยายตัวทางเศรษฐกิจของโลกในปี 2549
ยังคงขยายตัวได้ดีแม้ว่าเศรษฐกิจของสหรัฐอเมริกาจะชะลอตัวลง
แต่เศรษฐกิจของสหภาพยุโรปและเศรษฐกิจญี่ปุ่น ขยายตัวได้ดีกว่าที่คาดไว้
ประกอบกับเศรษฐกิจของเอเชียที่ยังคงขยายตัวได้ดีอย่างต่อเนื่อง สำหรับแนวโน้มในปี 2550
สำนักงานเศรษฐกิจอุตสาหกรรม (สศอ.) คาดการณ์ว่าเศรษฐกิจโลกจะขยายตัวประมาณร้อยละ
4-5 โดยเศรษฐกิจของสหรัฐอเมริกาจะอยู่ในสภาวะขาลง
แต่เศรษฐกิจในส่วนภูมิภาคอื่นของโลกจะขยายตัวดีขึ้น
โดยปัจจัยเสี่ยงของเศรษฐกิจโลกน่าจะยังคงเป็นเศรษฐกิจของสหรัฐฯ
โดยเฉพาะภาคธุรกิจอสังหาริมทรัพย์ และความไม่สมดุลของบัญชีเดินสะพัดของโลก
สำหรับปัจจัยสนับสนุนการขยายตัวของเศรษฐกิจโลกในปีหน้าคือ
การค้าของโลกที่ยังสามารถขยายตัวได้เพิ่มขึ้น
โดยเฉพาะอย่างยิ่งในภูมิภาคเอเชียถ้าตลาดแรงงานปรับตัวดีขึ้นกว่าที่คาดการณ์ไว้
จะทำให้การบริโภคภาคเอกชนปรับตัวดีขึ้นตามไปอีก ซึ่งจะเป็นผลดีต่อเศรษฐกิจโลก

นอกจากนี้ ยังคงมีปัจจัยภายนอกที่ส่งผลกระทบ เช่น มาตราการตอบโต้การทุ่มตลาด, การตัดสิทธิ์
GSP รวมทั้งกฎระเบียบการค้าระหว่างประเทศ เช่น RoHS, WEEE, ELV, REACH
ซึ่งส่งผลให้เกิดต้นทุนในการผลิตสูงขึ้น
และยังทำให้ผู้ประกอบการต้องปรับตัวให้ได้ตามกฎระเบียบดังกล่าวและมีความรับผิดชอบเพิ่มขึ้นในการปรับปรุงกระบวนการผลิตสินค้าให้เป็นมิตรต่อสิ่งแวดล้อม
ซึ่งหน่วยงานภาครัฐและผู้ประกอบการในไทยจะต้องเตรียมความพร้อมสำหรับกฎระเบียบดังกล่าวเพื่อรักษาส่วนแบ่งในตลาดโลกด้วยเช่นกัน

อนึ่ง ในภาพรวม
อุตสาหกรรมปิโตรเคมีของไทยผลิตเม็ดพลาสติกในประเทศได้เกินกว่าความต้องการภายในประเทศจึงมีการส่งออกไปยังตลาดต่างประเทศด้วย
นอกจากนี้ ไทยไม่มีปัญหาเรื่องวัตถุดิบ ผู้ประกอบการในห่วงโซ่อุปทาน เช่น ผู้แปรรูป
และผู้จัดจำหน่าย / การตลาด มีความสามารถในการปรับตัวและขยายธุรกิจได้เป็นอย่างดี
ส่งผลให้ปริมาณการใช้เม็ดพลาสติกในประเทศยังอยู่ในระดับสูง เมื่อเทียบในกลุ่มอาเซียน
ภาพรวมอุตสาหกรรมยังมีตลาดกว้างขวางทั้งในประเทศและต่างประเทศ
การค้นคว้าและพัฒนาเพื่อให้ได้มาซึ่งผลิตภัณฑ์ที่มีคุณภาพของผู้ผลิตและผู้ประกอบการจะทำให้อุตสาหกรรมปิโตรเคมีและพลาสติกของไทยได้เปรียบคู่แข่งขันและมีส่วนแบ่งตลาดในต่างประเทศมากขึ้น

2.  การตลาดและภาวการณ์แข่งขันของผลิตภัณฑ์น้ำมัน

(1) นโยบาย และลักษณะการตลาด

บริษัทฯ เน้นการควบคุมคุณภาพของผลิตภัณฑ์น้ำมันให้ได้มาตรฐานตามที่กระทรวงพาณิชย์กำหนด
อีกทั้งยังเน้นการบริการที่สถานีบริการฯและการกำหนดราคาน้ำมันให้เหมาะสม

  ลักษณะของลูกค้า หรือช่องทางการจำหน่าย แบ่งได้ดังนี้

-   การจำหน่ายผ่านสถานีบริการ (Retail)
    เป็นการจำหน่ายให้ประชาชนผู้ใช้น้ำมันเชื้อเพลิงทั่วไปผ่านสถานีบริการน้ำมันของบริษัทฯ
    ซึ่งมีกระจายอยู่ทั่วประเทศ รวม 70 สถานี โดยแยกเป็น 2 ประเภท คือ CB
    หมายถึงสถานีบริการที่บริษัทฯ เป็นผู้ดำเนินการเอง 36 สถานี และ DB/JI
    หมายถึงสถานีบริการที่ลูกค้าดำเนินการ จำนวน 34 สถานี

-   การจำหน่ายให้ผู้ใช้โดยตรง (Direct) เป็นการจำหน่ายน้ำมันเบนซิน, น้ำมันดีเซล และ
    แก็สโซฮอล์ ให้กับบริษัทรถ และเรือขนส่งสินค้าและคนโดยสาร กิจการประเภทก่อสร้าง
    และอื่นๆ รวมทั้งการขายให้บริษัทในเครือด้วย

-   การจำหน่ายให้ลูกค้าขายส่ง (Wholesales) เป็นการจำหน่ายน้ำมันเบนซิน, น้ำมันดีเซล
    และแก็สโซฮอล์ ให้กับลูกค้าขายส่งทั้งรายเล็กและรายใหญ่
    เพื่อไปจำหน่ายต่อให้กับผู้ค้าขายตรง และขายปลีก

-   การจำหน่ายให้ลูกค้ามาตรา 7
    เป็นการจำหน่ายน้ำมันเบนซินและน้ำมันดีเซลให้กับบริษัทผู้ค้าขนาดใหญ่และปานกลาง
    ซึ่งมีคลังน้ำมันเป็นของตนเอง และนำน้ำมันเหล่านี้ไปจัดจำหน่ายต่อผ่านระบบเครือข่าย
    และช่องทางการจำหน่ายของบริษัทเหล่านั้นไปสู่ผู้บริโภคน้ำมันปลายทางอีกทอดหนึ่ง

-   การส่งออก (Export) เป็นการจำหน่ายน้ำมันเบนซิน, น้ำมันดีเซล และก๊าซหุ้งต้ม
    ให้กับผู้ค้าน้ำมันในต่างประเทศ ซึ่งมีการขนส่งทั้งทางเรือและทางรถ ในปี 2549
    การส่งออกคิดเป็น 16% ของยอดการจำหน่ายทั้งหมด โดยมีตลาดหลักในเขตภูมิภาคเอเชีย
    เช่น สิงคโปร์, กัมพูชา, เวียดนาม, ลาว, พม่า เป็นต้น

-   Bunker เป็นการจำหน่ายน้ำมันดีเซล หรือ Automotive Diesel Oil (ADO)
    และน้ำมันเตา (Fuel Oil) ให้กับเรือที่มาใช้บริการท่าเทียบเรือของไออาร์พีซี

-   Fishery เป็นการจำหน่ายน้ำมันให้กับสมาคมประมงในน่านน้ำ
    โดยเป็นน้ำมันดีเซลชนิดกำมะถัน 0.5% และเติมสีเขียว โดยมีส่วนแบ่งการตลาด 58%

ตารางแสดงสัดส่วนปริมาณการจำหน่ายผลิตภัณฑ์ของบริษัท

แยกตามประเภทการจำหน่าย

  ---------------------------------------- ------------------------------
  1.การจำหน่ายผ่านสถานีบริการ (Retail)         6%

  2.การจำหน่ายให้ผู้ใช้โดยตรง (Direct)          3%

  3.การจำหน่ายให้ลูกค้าขายส่ง (Wholesales)      51%

  4.การจำหน่ายให้ลูกค้ามาตรา 7                 10%

  5.การส่งออก                               16%

  6.Bunker/Fishery                         14%
  ---------------------------------------- ------------------------------

(2) ภาวะการแข่งขัน

การใช้น้ำมันสำเร็จรูปในปี 2549 ลดลง 1.3% เมื่อเทียบกับปี 2548
เนื่องจากราคาน้ำมันเบนซินและดีเซลอยู่ในระดับสูง
ประกอบกับมาตรการส่งเสริมการใช้พลังงานทดแทนของภาครัฐ
ส่งผลให้ประชาชนบางส่วนหันมาปรับเปลี่ยนไปใช้พลังงานทดแทนอื่นเช่น แก็สโซฮอล์ ไบโอดีเซล
LPG และ NGV การใช้แก็สโซฮอล์เพิ่มขึ้นถึง 57% เมื่อเทียบกับในปี 2548
แต่การผลิตในปีที่ผ่านมายังไม่เพียงพอต่อการบริโภค เนื่องจาก Ethanol
ที่จะนำมาผสมมีจำนวนจำกัด ทำให้รัฐบาลได้ประกาศเลื่อนการยกเลิกการใช้น้ำมันที่เติมสาร MTBE
ออกไปก่อนจนกว่าจะมี Ethanol เพียงพอที่จะทดแทน MTBE ได้ โดยกรมธุรกิจพลังงานคาดว่าในปี
2550 โรงงานสามารถผลิต Ethanol ได้เพียงพอกับความต้องการ
การใช้น้ำมันแก็สโซฮอล์ก็จะเพิ่มขึ้นเนื่องจากประชาชนให้การสนับสนุนอย่างดี
การใช้น้ำมันดีเซลลดลง 6% สาเหตุจากรัฐบาลประกาศลอยตัวราคาขายปลีกน้ำมันดีเซลตั้งแต่วันที่
13 กรกฎาคม 2548 เป็นต้นไป ส่งผลให้ราคาจำหน่ายปรับตัวสูงขึ้น
ทำให้การใช้ชะลอตัวลงอย่างมาก ประกอบกับปัญหาน้ำท่วมในหลายจังหวัดของประเทศ
ทำให้การใช้ในภาคขนส่งชะลอตัวลง

เนื่องจากอัตราเติบโตของการใช้ภายในประเทศลดลง มีผลให้ผู้ประกอบการน้ำมันภายในประเทศ
ยังคงต้องใช้กลยุทธ์ด้านราคา การให้บริการ และการทำ Promotion
เพื่อคงส่วนแบ่งในตลาดที่ตนมีอยู่ไว้ ในปี 2549 บริษัทฯ ยังคงส่วนแบ่งตลาดในประเทศประมาณ 9%

ผู้ประกอบการหลักในอุตสาหกรรมน้ำมันในประเทศที่สำคัญคือ ปตท., เชลล์, เอสโซ่, เชฟรอน
(ไทยแลนด์) และบางจาก โดยมีส่วนแบ่งในตลาด ดังนี้

  ------------------------------- ---------------------------------------
  บริษัท                            ส่วนแบ่งตลาดในประเทศ

  ปตท.                            36%

  เชลล์                            12%

  เอสโซ่                           13%

  เชฟรอน (ไทยแลนด์)                11%

  ไออาร์พีซี                         9%

  บางจาก                          7%

  ผู้ค้ารายย่อยอื่นๆ                    12%
  ------------------------------- ---------------------------------------

นอกจากกลยุทธ์ด้านราคา ที่เน้นการปรับราคาที่สามารถแข่งขันได้ เพื่อรักษาส่วนครองตลาดเดิม
อีกทั้งเพิ่มจำนวนลูกค้าและปริมาณการจำหน่าย โดยพยุงค่าการตลาด ให้อยู่ในระดับที่พอเหมาะ
รวมถึงด้านการบริการ ที่บริษัทฯ มีให้กับลูกค้า ดังนี้

-   คลังน้ำมัน บริษัทฯ มีคลังน้ำมันจำนวน 5 แห่งเพื่อบริการลูกค้าทั่วทุกภูมิภาค
    และเปิดบริการตลอด 24 ชั่วโมง (เฉพาะคลังระยอง)

-   การขนส่ง มีบริการรถบรรทุกน้ำมันเพื่อจัดส่งให้ลูกค้าทั่วประเทศ รวมทั้งเรือ และท่าเทียบเรือ
    เมื่อลูกค้าต้องการรับน้ำมันทางเรือ

-   สถานีบริการน้ำมัน บริษัทฯ มีสถานีบริการฯ จำนวน 70 สถานีกระจายอยู่ทั้งประเทศ
    รวมทั้งคาร์แคร์และมินิมาร์ท (ปัจจุบันบริษัทฯ ได้ปิดการดำเนินงานมินิมาร์ทแล้ว
    สำหรับสถานีบริการน้ำมันอยู่ระหว่างการพิจารณาของผู้บริหารเพื่อหาแนวทางจำหน่ายสถานีบริการน้ำมัน
    หรือแนวทางดำเนินธุรกิจที่เหมาะสมต่อไป)

-   บุคลากร บริษัทฯ มีผู้แทนขาย ผู้ประสานงานขาย รวมทั้งแผนกบริการงานขายไว้บริการลูกค้า
    และห้องออกตั๋วที่คอยรับการสั่งซื้อน้ำมันจากลูกค้า

-   การตรวจสอบคุณภาพ บริษัทฯ มีเจ้าหน้าที่เทคนิค ไว้คอยบริการให้ความรู้และแก้ปัญหา
    รวมทั้งออกไปตรวจเช็คคุณภาพตามสถานีบริการ คลังน้ำมัน เพื่อให้มั่นใจในคุณภาพ

กรมธุรกิจพลังงานคาดว่าแนวโน้มการใช้น้ำมันสำเร็จรูปปี 2550 จะเพิ่มขึ้นเล็กน้อยประมาณ 2%
โดยประมาณการว่าน้ำมันสำเร็จรูปทุกชนิดเพิ่มขึ้นยกเว้นน้ำมันเตา เนื่องจาก
กฟผ.ลดการใช้น้ำมันเตาเป็นเชื้อเพลิงลงในปี 2550 เพราะ ปตท .
สามารถจัดหาก๊าซธรรมชาติให้ กฟผ. ได้มากขึ้น มีผลให้ราคาน้ำมันในปี 2550
จะยังคงอยู่ในระดับสูง ปัจจัยที่ส่งผลต่อราคาคือ การปรับลดการผลิตของกลุ่มสมาชิกโอเปค
และสถานการณ์ความไม่สงบในประเทศผู้ผลิตส่งออกน้ำมัน เช่นไนจีเรีย อิหร่าน อิรัก

กำลังการผลิตและปริมาณการผลิต

(หน่วย: พันเมตริกตัน)

[TABLE]

  การผลิตและนโยบายการผลิต

บริษัทฯ มีโรงงานตั้งอยู่เลขที่ 299 หมู่ที่ 5 ถนนสุขุมวิท ตำบลเชิงเนิน อำเภอเมืองระยอง
จังหวัดระยอง ดำเนินการภายใต้เขตประกอบการอุตสาหกรรมภายใต้การจัดการของบริษัทฯ
โดยเริ่มสร้างโรงงานผลิตเม็ดพลาสติกชนิด LDPE ขึ้นเมื่อปี 2525
(ปัจจุบันดำเนินการโดยบมจ.ทีพีไอโพลีน) และขยายโรงงานต่างๆ เพิ่มขึ้นจนถึงผลิตภัณฑ์ต้นน้ำ
โดยสร้างโรงกลั่นน้ำมันกำลังการผลิต 65,000 บาร์เรลต่อวัน เมื่อปี 2539
และโรงกลั่นน้ำมันแห่งที่สองกำลังการผลิต 150,000 บาร์เรลต่อวัน เมื่อปี 2543
รวมกำลังการผลิตของโรงกลั่นน้ำมัน 215,000 บาร์เรลต่อวัน โรงงานของบริษัทฯ
แบ่งตามกลุ่มผลิตภัณฑ์ของบริษัทเป็น 5 กลุ่ม หรือ 5 คอมเพล็กซ์ ดังนี้

คอมเพล็กซ์ 1 โรงงานผลิตผลิตภัณฑ์กลุ่มโพลีโอเลฟินส์ ประกอบด้วย
โรงงานผลิตเม็ดพลาสติก HDPE สร้างเมื่อปี 2529 และโรงงานผลิตเม็ดพลาสติก PP สร้างเมื่อปี
2533

คอมเพล็กซ์ 2 โรงงานผลิตผลิตภัณฑ์กลุ่มสไตเรนิก ประกอบด้วย
โรงงานผลิตเม็ดพลาสติก ABS สร้างเมื่อปี 2533, โรงงานผลิตเม็ดพลาสติก EPS สร้างเมื่อปี
2535, โรงงานผลิตเม็ดพลาสติก PS, โรงงานผลิตสไตรีนโมโนเมอร์ และโรงงานผลิต
อะโรเมติกส์ สร้างเมื่อปี 2540

คอมเพล็กซ์ 3 โรงกลั่นน้ำมัน 2 แห่ง โรงกลั่นแห่งแรกมีกำลังการผลิต 65,000 บาร์เรลต่อวัน
สร้างเมื่อปี 2539 และโรงกลั่นแห่งที่สองมีกำลังการผลิต 150,000 บาร์เรลต่อวัน สร้างเมื่อปี
2543 ทั้งนี้โรงกลั่นของบริษัทฯ เป็นแบบ complex refinery

คอมเพล็กซ์ 4 โรงงานผลิตโอเลฟินส์ สร้างเมื่อปี 2540

คอมเพล็กซ์ 5 โรงงานผลิตไฟฟ้า กำลังการผลิตไฟฟ้า 108 เมกกะวัตต์ และไอน้ำ 200
ตันต่อชั่วโมง สร้างเมื่อปี 2537

นโยบายการผลิต

เนื่องจากบริษัทฯ เป็นอุตสาหกรรมปิโตรเคมีครบวงจรตั้งแต่ต้นน้ำถึงปลายน้ำ
กระบวนการผลิตของโรงงานต่างๆ ภายในบริษัทฯ มีลักษณะการผลิตต่อเนื่อง
โดยผลิตภัณฑ์ที่ผลิตจากโรงงานต้นน้ำจะเป็นวัตถุดิบสำหรับโรงงานขั้นกลางและปลายน้ำต่อไป
ซึ่งการใช้กำลังการผลิตของโรงงานต่างๆ ในเบื้องต้นจะพิจารณาจากชนิดของวัตถุดิบที่ใช้
และส่วนต่างราคาผลิตภัณฑ์ขณะนั้น เพื่อให้บริษัทฯได้รับผลตอบแทนสูงสุด ซึ่งบริษัทฯ ใช้โปรแกรม
(PIMS, Process Industry Modeling System) ในการคำนวน

บริษัทฯ ได้ปิดซ่อมบำรุงโรงงานประมาณ 40 วัน เมื่อเดือน พฤศจิกายน-ธันวาคม 2549
ซึ่งเป็นไปตามแผนงานที่วางไว้ ทำให้กำลังการผลิตโดยเฉลี่ยลดลงเล็กน้อย ในปี 2549 บริษัทฯ
มีอัตราการใช้กำลังการผลิตของโรงกลั่นน้ำมันร้อยละ 79 หรือ 170,000 บาร์เรลต่อวัน
ลดลงจากปี 2548 ที่ผ่านมา ซึ่งใช้กำลังการผลิตร้อยละ 83 หรือ 179,000 บาร์เรลต่อวัน

สำหรับโรงงานบางแห่งของบริษัทฯ เช่น PS
มีกำลังการผลิตมากกว่ากำลังการผลิตเต็มที่ตามที่ออกแบบ (nameplate capacity)
โดยเฉพาะในปี 2547 เนื่องจากบริษัทฯ
มีการพัฒนาปรับปรุงโรงงานทำให้ประสิทธิภาพการผลิตจริงมากกว่ากำลังการผลิตตามที่ออกแบบ

ด้านโรงงานปิโตรเคมี ในปี 2549 โรงงานผลิตโอเลฟินส์มีอัตราการใช้กำลังการผลิตร้อยละ 94
และโรงงานผลิตอะโรเมติกส์ร้อยละ 83 ส่วนโรงงานผลิตเม็ดพลาสติกกลุ่มโพลีโอเลฟินส์
มีอัตราการใช้กำลังการผลิตเฉลี่ยร้อยละ 90 และกลุ่มสไตเรนิคร้อยละ 105

ผลกระทบสิ่งแวดล้อม

บริษัท ไออาร์พีซี จำกัด (มหาชน) ตระหนักถึงความสำคัญของการรักษาคุณภาพสิ่งแวดล้อมที่ยั่งยืน
เพื่อการอยู่ร่วมกันอย่างราบรื่นของการพัฒนาอุตสาหกรรมและคุณภาพชีวิตที่ดีของประชาชน
ได้มีการกำหนดมาตรการป้องกันและรักษาสภาพแวดล้อมสำหรับกลุ่มบริษัทในเครือไออาร์พีซี
โดยให้ครอบคลุมประเด็นผลกระทบสิ่งแวดล้อมในด้านต่างๆ
ทุกด้านตลอดระยะเวลาของการดำเนินการอย่างสม่ำเสมอ

ผลกระทบสิ่งแวดล้อมในปี 2549 ไม่มีประเด็นสำคัญที่มีผลกระทบต่อสิ่งแวดล้อม โดยบริษัทฯ
ได้ดำเนินการตรวจวัดคุณภาพสิ่งแวดล้อมด้านต่างๆ
ตามข้อกำหนดของหน่วยงานราชการและโครงการเฝ้าระวังเพื่อคุณภาพชีวิตของชุมชน คือ
มีการตรวจวัดคุณภาพอากาศประมาณ 114 จุด คุณภาพน้ำประมาณ 124 จุด
และคุณภาพเสียงประมาณ 57 จุด ในเขตโรงงาน, รอบๆ ของโรงงานและชุมชนใกล้เคียง
ซึ่งผลการตรวจวัดอยู่ในระดับมาตรฐาน
และยังจัดให้มีการสำรวจข้อคิดเห็นเกี่ยวกับและสิ่งแวดล้อมและสำรวจทัศนคติของประชาชนและผู้นำชุมชนต่อการดำเนินการของบริษัทฯ
เป็นประจำทุกปี

เมื่อเดือนกุมภาพันธ์ 2550
คณะทำงานจัดทำแผนปฏิบัติการลดมลพิษโรงงานนอกเขตพื้นที่นิคมอุตสาหกรรม
และคณะทำงานตรวจสอบกำกับดูแลโรงงานเขตประกอบการอุตสาหกรรมฯ
ซึ่งแต่งตั้งโดยปลัดกระทรวงอุตสาหกรรมได้เข้าตรวจเยี่ยมพื้นที่โรงงานของบริษัทฯ
ซึ่งไม่มีพบประเด็นที่มีผลกระทบต่อสิ่งแวดล้อม
อย่างไรก็ตามคณะทำงานดังกล่าวได้จัดทำแผนปฏิบัติการร่วมกับไออาร์พีซี
เพื่อให้แผนปฏิบัติการนั้นเป็นแผนปฏิบัติการเชิงรุก โดยมีส่วนร่วมระหว่างรัฐและเอกชน
และยังสามารถนำไปสู่ภาคปฏิบัติได้อย่างแท้จริง
โดยแผนปฏิบัติการนั้นจะได้รับการผนวกเป็นส่วนหนึ่งของแผนการบริหารจัดการคุณภาพสิ่งแวดล้อมระดับจังหวัดของปี
พ.ศ. 2550 – 2554 ด้วย

นอกจากนี้บริษัทฯได้ยื่นขึ้นทะเบียนบุคคลากรด้านสิ่งแวดล้อมประจำโรงงานตามประกาศของกระทรวงอุตสาหกรรมเพื่อปฏิบัติการกำกับดูแลตามมาตรการลดผลกระทบและติดตามตรวจสอบระบบควบคุมคุณภาพสิ่งแวดล้อมประจำพื้นที่การผลิตอีกด้วย

นอกจากการรักษาสภาพแวดล้อมที่ดีแล้ว บริษัทฯ ได้จัดให้มีการดำเนินการเชิงรุกสำหรับสิ่งแวดล้อม
โดยจัดให้มีระบบการจัดการสิ่งแวดล้อม (ISO 14000) ซึ่งได้รับการรับรองไปแล้วหลายโครงการ
โดยได้จัดให้มีระบบการจัดการสิ่งแวดล้อมสำหรับโครงการต่างๆในกลุ่มไออาร์พีซีให้ครอบคลุมหน่วยผลิตหลักของบริษัทฯ
สำหรับปี 2549 โครงการ ETP ได้รับการรับรองมาตรฐาน ISO 14001 : 2004
ส่วนโครงการที่เหลืออยู่ระหว่างการปรับปรุงและจัดทำตามข้อกำหนดของระบบเพื่อเตรียมสำหรับการตรวจประเมินต่อไป
และบริษัทฯ ได้จัดให้มีการประชาสัมพันธ์และกิจกรรมชุมชนสัมพันธ์
เพื่อเป็นการเสริมสร้างความรู้ความเข้าใจและเสริมสร้างทัศนคติที่ดีของประชาชนต่อการดำเนินการด้านสิ่งแวดล้อมของกลุ่มไออาร์พีซีอย่างต่อเนื่องเสมอมา
รวมถึงสนับสนุนกิจกรรมด้านสิ่งแวดล้อมร่วมกับภาครัฐและประชาชน เช่น
อบรมให้ความรู้อาสาสมัครสาธารณสุขรอบโรงงาน เรื่อง ISO 14000 และการดูแลสิ่งแวดล้อม
สนับสนุนรางวัลโครงการพัฒนาจัดการขยะอย่างมีส่วนร่วมของเทศบาลเมืองระยอง และบริจาคขยะ
recycle ในโรงงานให้เทศบาล (มูลนิธิ Dee) เป็นต้น นอกจากนี้บริษัทฯ
ได้เข้าร่วมประกวดโครงการเพิ่มผลผลิตระดับเอเซียในงาน ICQCC 2006
ประเทศอินโดนีเซียซึ่งเป็นโครงการที่ใช้เทคโนโลยีสะอาด ช่วยลดปริมาณของเสียที่เกิดขึ้น
ซึ่งโครงการดังกล่าวได้รับรางวัล First Winner Quality Control Circle (Gold Medal
Award)

บริษัทฯ ได้สนับสนุนกิจกรรมที่เกี่ยวข้องกับการดำเนินงานด้านสิ่งแวดล้อมอย่างต่อเนื่อง โดยในช่วง
3 ปีที่ผ่านมา บริษัทฯ มีค่าใช้จ่ายในด้านนี้ แยกตามกลุ่มงานต่างๆ ได้ดังนี้

  (หน่วย : ล้านบาท)

+------------------------------------------+--------+--------+--------+
|                                          | 2547   | 2548   | 2549   |
+------------------------------------------+--------+--------+--------+
| -   การลงทุนสร้างระบบป้องกัน/ลดมลสาร         | 30.0   | 32.4   | 70.4   |
+------------------------------------------+--------+--------+--------+
| -   การติดตามตรวจสอบผลกระทบสิ่งแวดล้อม       | 3.2    | 2.2    | 4.2    |
+------------------------------------------+--------+--------+--------+
| -   การจัดทำรายงานการศึกษาผลกระทบสิ่งแวด     | -      | -      | 1.5    |
| ล้อม/การเปลี่ยนแปลงมาตรการลดผลกระทบสิ่งแวดล้อม |        |        |        |
+------------------------------------------+--------+--------+--------+
| -   กิจกรรมประชาสัมพันธ์ด้านสิ่งแวดล้อม          | 1.5    | 1.1    | 1.5    |
+------------------------------------------+--------+--------+--------+
| -   การจัดทำระบบการจัดการสิ่งแวดล้อม          | 0.2    | 0.5    | 0.8    |
+------------------------------------------+--------+--------+--------+
| รวม                                      | 34.9   | 36.2   | 78.1   |
+------------------------------------------+--------+--------+--------+

ปี 2549 บริษัทฯ มีค่าใช้จ่ายในการบริหารจัดการสิ่งแวดล้อมประมาณ 78.4 ล้านบาท
ส่วนใหญ่เป็นการลงทุนสร้างระบบป้องกัน/ลดมลสาร นอกจากนี้ บริษัทฯ
ยังสามารถเสริมสร้างรายได้จากการบริหารจัดการวัสดุเหลือใช้ให้เกิดประโยชน์อีกด้วย (ประมาณ
12.6 ล้านบาท) ซึ่งเป็นการบริหารจัดการเพื่อเพิ่มมูลค่าแก่วัสดุเหลือใช้
อีกทั้งยังรักษาสภาพแวดล้อมโดยรอบให้มีคุณภาพที่ดียิ่งขึ้นอย่างต่อเนื่อง

การส่งเสริมการลงทุน

การดำเนินธุรกิจอุตสาหกรรมปิโตรเคมีครบวงจรของบริษัทฯ และบริษัทในเครือ
ได้รับการส่งเสริมการลงทุนจากสำนักงานคณะกรรมการส่งเสริมการลงทุน
รายละเอียดของบัตรส่งเสริมการลงทุน ซึ่งบริษัทฯยังได้รับสิทธิประโยชน์ มีดังนี้

+--------+---------------------------+------------------------+-------+
| วันที่ไ   | ผลิตภัณฑ์/โครงการ            |   สิทธิและประโยชน์ที่สำคัญ   | ดำเนิน |
| ด้รับบัตร |                           |                        |       |
|        |                           |                        | ก     |
| (เล    |                           |                        | ารโดย |
| ขที่บัตร) |                           |                        |       |
+========+===========================+========================+=======+
| ผ      |                           |                        |       |
| ลิตภัณฑ์ป |                           |                        |       |
| ิโตรเคมี |                           |                        |       |
+--------+---------------------------+------------------------+-------+
| 27     | HDPE                      | -   ได้รับยกเว้นอากรขาเข  | IRPC  |
| พ.ค.   |                           | ้าสำหรับวัตถุดิบและวัสดุจำเป็น |       |
| 2535   | กำลังการผลิต 80,000 ตันต่อปี   | ที่นำเข้ามาผลิตเพื่อการส่งออก |       |
|        |                           |                        |       |
| (1081  |                           |   (น                   |       |
| /2535) |                           | ำเข้าวัตถุดิบได้ในระหว่างวันที่ |       |
|        |                           |   10 มิ.ย.2548- 9 มิ.ย.  |       |
|        |                           |   2550)                |       |
|        |                           |                        |       |
|        |                           | -   ได้รับยกเว้นภ         |       |
|        |                           | าษีเงินได้นิติบุคคลกำหนดเวลา |       |
|        |                           |     8 ปี นับแต่วันที่มีรายได้  |       |
|        |                           |     (2536-2544)        |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันพ้นกำหนด     |       |
|        |                           |     (2544-2549)        |       |
+--------+---------------------------+------------------------+-------+
| 13     | PP                        | -   ได้รับยกเว้นภาษีเงินได  | IRPC  |
| ธ.ค.   |                           | ้นิติบุคคลสำหรับกำไรสุทธิที่ได้จ |       |
| 2534   | กำลังการผลิต 150,000 ตันต่อปี  | ากการประกอบกิจการมีกำหนด |       |
|        |                           |     8 ปี นับแต่วันที่มีรายได้  |       |
| (13    |                           |     (2536-2544)        |       |
| 14/สอ. |                           |     และได้รับลดห         |       |
| /2534) |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันพ้นกำหนด     |       |
|        |                           |     (2544-2549)        |       |
+--------+---------------------------+------------------------+-------+
| 30     | Acetylene Black           | -   ได้รับยกเว้น          | IRPC  |
| ส.ค.   |                           | อากรขาเข้าสำหรับเครื่องจักร |       |
| 2545   | กำลังการผลิต 2,000 ตันต่อปี    |     ถึง 31 ส.ค.2549     |       |
|        |                           |                        |       |
| 1541   |                           | -                      |       |
| (2     |                           |  ได้รับยกเว้นภาษีเงินได้นิติบุค |       |
| )/2545 |                           | คลสำหรับกำไรสุทธิที่ได้จากกา |       |
|        |                           | รประกอบกิจการมีกำหนดเวลา |       |
|        |                           |     8 ปี นับแต่วันมีรายได้   |       |
|        |                           |     (2545-2553)        |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2553-2558)        |       |
+--------+---------------------------+------------------------+-------+
| 21     | Catalyst (PTK)            | -   ได้รับยกเว้นอากรขาเข  | IRPC  |
| เม.ย.  |                           | ้าสำหรับวัตถุดิบและวัสดุจำเป็น |       |
| 2538   | (ใช้ในการผลิต               | ที่นำเข้ามาผลิตเพื่อการส่งออก |       |
|        | Polypropylene)            |                        |       |
| (1250  |                           |   (น                   |       |
| /2538) | กำลังการผลิต 36 ตันต่อปี       | ำเข้าวัตถุดิบได้ในระหว่างวันที่ |       |
|        |                           |   26 ต.ค.2549- 25 ต.ค. |       |
|        |                           |   2551)                |       |
|        |                           |                        |       |
|        |                           | -                      |       |
|        |                           |  ได้รับยกเว้นภาษีเงินได้นิติบุค |       |
|        |                           | คลสำหรับกำไรสุทธิที่ได้จากกา |       |
|        |                           | รประกอบกิจการมีกำหนดเวลา |       |
|        |                           |     8 ปี นับแต่วันมีรายได้   |       |
|        |                           |     (2540-2548)        |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2548-2553)        |       |
+--------+---------------------------+------------------------+-------+
| 25     | ABS/AS                    | -                      | ไทย   |
| ธ.ค.   |                           |  ได้รับยกเว้นภาษีเงินได้นิติบุค |       |
| 2534   | กำลังการผลิต 12,000 ตันต่อปี   | คลสำหรับกำไรสุทธิที่ได้จากกา | เ     |
|        |                           | รประกอบกิจการมีกำหนดเวลา | อบีเอส |
| (1193  |                           |     8 ปี นับแต่วันมีรายได้   |       |
| /2534) |                           |     (2537-2545)        |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2545-2550)        |       |
+--------+---------------------------+------------------------+-------+
| 6 ก.ค. | ABS/AS                    | -   ได้รับยกเว้นอากรขาเข  | ไทย   |
| 2538   |                           | ้าสำหรับวัตถุดิบและวัสดุจำเป็น |       |
|        | กำลังการผลิต 107,200 ตันต่อปี  | ที่นำเข้ามาผลิตเพื่อการส่งออก | เ     |
| (1486  |                           |                        | อบีเอส |
| /2538) | (ณ.                       | (น                     |       |
|        | วันเปิดดำเนินการเต็มโคร       | ำเข้าวัตถุดิบได้ในระหว่างวันที่ |       |
|        | งการได้ขอแก้ไขกำลังการผลิตจาก | 27 ก.ค.2549-           |       |
|        | 100,000 ตัน เป็น 107,200    |                        |       |
|        | ตัน)                       | 26 กรกฎาคม 2551)       |       |
|        |                           |                        |       |
|        |                           | -                      |       |
|        |                           |  ได้รับยกเว้นภาษีเงินได้นิติบุค |       |
|        |                           | คลสำหรับกำไรสุทธิที่ได้จากกา |       |
|        |                           | รประกอบกิจการมีกำหนดเวลา |       |
|        |                           |     8 ปี นับแต่วันมีรายได้   |       |
|        |                           |     (2539-2547)        |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2547-2552)        |       |
+--------+---------------------------+------------------------+-------+
| 31     | EPS                       | -   ได้รับยกเว้นอาก       | ไทย   |
| ส.ค.   |                           | รขาเข้าสำหรับวัตถุดิบและวัสดุ |       |
| 2538   | กำลังการผลิต 15,000 ตันต่อปี   |     จำเป็น              | เ     |
|        |                           | ที่นำเข้ามาผลิตเพื่อการส่งออก | อบีเอส |
| (1652  |                           |                        |       |
| /2538) |                           | (น                     |       |
|        |                           | ำเข้าวัตถุดิบได้ในระหว่างวันที่ |       |
|        |                           | 21 ม.ค.2548-           |       |
|        |                           |                        |       |
|        |                           | 20 ม.ค.2550)           |       |
+--------+---------------------------+------------------------+-------+
| 15     | PS                        | -   ได้รับยกเว้นอากรขาเข  | ไทย   |
| ม.ค.   |                           | ้าสำหรับวัตถุดิบและวัสดุจำเป็น |       |
| 2539   | กำลังการผลิต 100,000 ตันต่อปี  | ที่นำเข้ามาผลิตเพื่อการส่งออก | เ     |
|        |                           |                        | อบีเอส |
| (1038  |                           |   (น                   |       |
| /2539) |                           | ำเข้าวัตถุดิบได้ในระหว่างวันที่ |       |
|        |                           |   28 มิ.ย.2549-27       |       |
|        |                           |   มิ.ย.2551)            |       |
|        |                           |                        |       |
|        |                           | -   ไ                  |       |
|        |                           | ด้รับยกเว้นภาษีเงินได้นิติบุคคล |       |
|        |                           |     กำหนดเวลา 8 ปี      |       |
|        |                           |     นับแต่วันมีรายได้       |       |
|        |                           |     (2540-2548)        |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2548-2553)        |       |
+--------+---------------------------+------------------------+-------+
| ผลิตภ   |                           |                        |       |
| ัณฑ์น้ำมัน |                           |                        |       |
+--------+---------------------------+------------------------+-------+
| 20     | โครงการ Petrochemical     | -                      | IRPC  |
| ก.ค.   | Complex                   |  ได้รับยกเว้นภาษีเงินได้นิติบุค |       |
| 2538   |                           | คลสำหรับกำไรสุทธิที่ได้จากกา |       |
|        | มีกำลังการผลิตดังนี้            | รประกอบกิจการมีกำหนดเวลา |       |
| (1533  |                           |     8 ปี นับแต่วันมีรายได้   |       |
| /2538) | น้ำมันดิบ 150,000 บาร์เรลต่อวัน |     (2540 - 2548)      |       |
|        | Ethylene 360,000 ตันต่อปี    |     และได้รับลดห         |       |
|        | Propylene 300,000 ″       | ย่อนภาษีเงินได้นิติบุคคลร้อยละ |       |
|        | Styrene Monomer (EB/SM)   |     50 อีก 5 ปี          |       |
|        | 180,000 ″                 |     นับจากวันที่พ้นกำหนด    |       |
|        | PP 250,000 ″              |     (2548 -2553)       |       |
|        | Butadiene 50,000 ″        |     (ยก                |       |
|        | ผลพลอยได้ ได้แก่ PY-Gas      | เว้นโครงการโรงกลั่นน้ำมันดิบ |       |
|        | 200,000 ″                 |     ไม่ได               |       |
|        | การให้บริการขนถ่ายสินค้าเหลว   | ้รับยกเว้นภาษีเงินได้นิติบุคคล) |       |
|        | 8,470,000 ลบ.ม.ต่อปี        |                        |       |
|        | คลังเก็บสินค้า 1,361,600      | -   ได้รับยกเว้นอากรขาเข้า |       |
|        | ลบ.ม. ต่อปี                 | สำหรับวัตถุดิบและวัสดุจำเป็นท |       |
|        |                           | ี่ต้องนำเข้าจากต่างประเทศเพ |       |
|        |                           | ื่อใช้ในการผลิตเพื่อการส่งออก |       |
|        |                           |     เฉพาะโครงการ PP,   |       |
|        |                           |     EB/SM              |       |
|        |                           |                        |       |
|        |                           |   (                    |       |
|        |                           | นำเข้าวัตถุดิบเฉพาะโครงการ |       |
|        |                           |   PP,EBSM              |       |
|        |                           |   ได้ในระหว่างวันที่ 29     |       |
|        |                           |   ส.ค.2548- 28         |       |
|        |                           |   ส.ค.2550)            |       |
|        |                           |                        |       |
|        |                           | -                      |       |
|        |                           |    โครงการน้ำมันดิน (DCC) |       |
|        |                           |     ได้รับอนุมัติให้ขยายเวลา |       |
|        |                           | นำเข้าเครื่องจักรที่ใช้ขจัดหรือ |       |
|        |                           | ป้องกันมลภาวะแวดล้อมถึงวันที่ |       |
|        |                           |     31 ก.ค. 50         |       |
+--------+---------------------------+------------------------+-------+
| สาธา   |                           |                        |       |
| รณูปโภค |                           |                        |       |
+--------+---------------------------+------------------------+-------+
| 3 พ.ย. | ศูนย์บริการสาธารณูปโภค        | -                      | IRPC  |
| 2536   |                           |  ได้รับยกเว้นภาษีเงินได้นิติบุค |       |
|        | มีกำลังการผลิตดังนี้            | คลสำหรับกำไรสุทธิที่ได้จากกา |       |
| (8058  |                           | รประกอบกิจการมีกำหนดเวลา |       |
| /2536) | - พลังงานไฟฟ้า 54 เมกกะวัตต์  |     8 ปี นับแต่วันที่มีรายได้  |       |
|        | - ไอน้ำ 432,000 ตันต่อปี      |     (2537-2545)        |       |
|        | - คลังเก็บสินค้าขนาดความจุ     |     และได้รับลดหย่อนร้อยละ |       |
|        | 45,000 ตัน                 |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2545-2550)        |       |
+--------+---------------------------+------------------------+-------+

3.  การจัดหาวัตถุดิบ

วัตถุดิบหลักที่สำคัญของบริษัทฯ คือ น้ำมันดิบ (crude) คิดเป็นสัดส่วนร้อยละ 93
ของวัตถุดิบที่บริษัทฯใช้ในการผลิต ส่วนใหญ่บริษัทฯ นำเข้าจากต่างประเทศเกือบทั้งหมด
ซึ่งแหล่งนำเข้าน้ำมันดิบที่สำคัญของบริษัทฯ มาจากประเทศในตะวันออกกลาง โดยบริษัทฯ
ซื้อมันดิบและขนส่งผ่านทางทะเลมายังท่าเรือน้ำลึกของบริษัทฯ โดยตรง
ทำให้การขนส่งน้ำมันดิบเข้าสู่กระบวนการผลิตของบริษัทฯ มีประสิทธิภาพและประหยัดค่าขนส่ง

ตารางแสดงสัดส่วนมูลค่าการซื้อวัตถุดิบและแหล่งที่มาของวัตถุดิบ

  ------------------ ---------------- ------- --------- ------- ------------------ ---------- ------
  วัตถุดิบ              มูลค่าการซื้อวัตถุดิบ                             แหล่งที่มาของวัตถุดิบปี              
                     (ล้านบาท)                                   2549                          

                     2549             สัดส่วน   2548      สัดส่วน   ต่างประเทศ          ในประเทศ   รวม

  น้ำมันดิบ (Crude)     154,584          93%     138,659   94%     100%               0%         100%

  โพรพิลีน (Propylene) 6,333            4%      3,836     3%      0%                 100%       100%

  เบนซิน (Benzene)    2,490            1%      2,320     1%      28%                72%        100%

  อะคริโลไนตริล        1,220            1%      1,165     1%      100%               0%         100%
  (Acrylonitrile)                                                                             

  อื่นๆ (เช่น           1,588            1%      1,657     1%      50%                50%        100%
  เคมีภัณฑ์และถ่านหิน)                                                                             

  รวม                166,214          100%    147,638   100%    95%                5%         100%
  ------------------ ---------------- ------- --------- ------- ------------------ ---------- ------

บริษัทฯ มีสัดส่วนการซื้อน้ำมันดิบในปีที่ผ่านมาประมาณร้อยละ 68
จากผู้ค้าน้ำมันรายใหญ่ของประเทศซาอุดิอาระเบีย คือ Saudi Aramco อย่างไรก็ตามบริษัทฯ
ไม่มีความเสี่ยงต่อการพึ่งพาวัตถุดิบ เนื่องจากบริษัทฯ สามารถซื้อน้ำมันดิบจากแหล่งน้ำมันดิบอื่นๆ
ในตลาดโลกได้

อนึ่ง เพื่อความแน่นอนในการจัดหาน้ำมันดิบในอนาคต บริษัทฯ
มีนโยบายซื้อน้ำมันดิบส่วนใหญ่ผ่านบมจ.ปตท. และซื้อน้ำมันดิบส่วนที่เหลือในตลาดจร (spot
market)

  ปัญหาเกี่ยวกับวัตถุดิบ

โดยทั่วไปบริษัทฯ ไม่มีปัญหาเกี่ยวกับวัตถุดิบ
นอกจากความผันผวนของราคาน้ำมันดิบที่มีการปรับขึ้นลงตามสถานการณ์ของตลาดโลกตลอดเวลา
ซึ่งส่งผลต่อต้นทุนวัตถุดิบและการตั้งราคาเพื่อจำหน่ายของผลิตภัณฑ์ของบริษัท ฯ

ผู้ผลิตน้ำมันดิบในตลาดโลกที่สำคัญ ได้แก่ กลุ่มประเทศในตะวันออกกลาง เช่น ซาอุดิอาระเบีย
อิหร่าน โอมาน ดูไบ เป็นต้น และกลุ่มประเทศในตะวันออกไกล เช่น มาเลเซีย อินโดนิเซีย
และบรูไน เป็นต้น สำหรับการกำหนดราคาน้ำมันดิบจะมีราคาอ้างอิง (Benchmark)
ในแต่ละภูมิภาค
ซึ่งน้ำมันดิบที่นำมาใช้ในการอ้างอิงนี้จะต้องมีปริมาณมากพอและเป็นที่ยอมรับของแต่ละภูมิภาคได้
ราคาน้ำมันดิบที่ใช้อ้างอิงที่สำคัญ ได้แก่

  ---------------------------- ------------------------------------------
  ภูมิภาค                        น้ำดิบที่ใช้อ้างอิง

  ตะวันออกไกล                   Tapis - ประเทศมาเลเซีย
                               Minas - ประเทศอินโดนีเซีย

  ตะวันออกกลาง                  Dubai - ประเทศสหรัฐอาหรับเอมิเรต
                               Oman - ประเทศโอมาน

  ประเทศแถบทะเลเหนือ            Brent - ประเทศแถบทะเลเหนือ

  สหรัฐอเมริกา                   WTI - ประเทศสหรัฐอเมริกา
                               (West Texas Intermediate)
  ---------------------------- ------------------------------------------

[]